text: জিব্রাঈল বা গাব্রিয়েল ( Gavri'el; ; ; ) হলেন ইব্রাহিমীয় ধর্মসমূহে একজন প্রধান স্বর্গদূত বা ফেরেশতা যাঁর সম্বন্ধে পুরাতন নিয়ম, নূতন নিয়ম ও কোরআনে উল্লেখ রয়েছে।
  
  হিব্রু বাইবেলে গাব্রিয়েল তাঁর দর্শন (দানিয়েল ৮:১৫–২৬, ৯:২১–২৭) বর্ণনা করতে দানিয়েল ভাববাদীর নিকট আবির্ভূত হন। এনখ পুস্তকসহ অন্যান্য প্রাচীন ইহুদি ধর্মীয়গ্রন্থে এই প্রধান স্বর্গদূতের উল্লেখ রয়েছে। প্রধান স্বর্গদূত মীখায়েলের পাশাপাশি গাব্রিয়েলকে ইস্রায়েলের প্রতিরক্ষক স্বর্গদূত হিসেবে বর্ণনা করা হয় যিনি অন্যান্য জাতিসমূহের স্বর্গদূতদের হাত থেকে ইস্রায়েলীয়দের রক্ষা করেন।
  
  সাধু লূক লিখিত সুসমাচার অ্যানানসিয়েশনের কাহিনীগুলোকে সম্পৃক্ত করে যেখানে স্বর্গদূত গাব্রিয়েল জাখারিয়া ও মরিয়মের নিকট আবির্ভূত হন এবং যথাক্রমে বাপ্তিস্মদাতা যোহন ও যিশুর জন্ম সম্বন্ধে ভবিষ্যদ্বাণী করেন (লূক ১:১১–৩৮)। অনেক খ্রিষ্টীয় ঐতিহ্য—অ্যাংলিকানিজম, পূর্ব অর্থডক্স ও ক্যাথলিকসহ—গাব্রিয়েলকে সন্ত হিসেবে গণ্য করে।
  
  ইসলাম জিব্রাঈলকে আল্লাহর প্রেরিত একজন ফেরেশতা হিসেবে গণ্য করে যাঁকে হজরত মুহাম্মদ (স.) এবং তাঁর পূর্ববর্তী অন্যান্য নবীদের কাছে প্রেরণ করা হয়েছিল।  মুসলিমদের বিশ্বাসমতে পবিত্র কোরআনের সূরা আলাকের প্রথম পাঁচটি আয়াত হল মহানবী (স.)-এর নিকট নাজিলকৃত সর্বপ্রথম ওহী।
  
  তথ্যসূত্র
  
  বহিঃসংযোগ
  
   Archangel Correspondence. Archangel Gabriel, Angelic & Planetary Symbols. Last accessed November 15, 2013.
   Catholic Encyclopedia. St. Gabriel the Archangel. Last accessed November 15, 2013.
   Celdrán, José Alfredo González, and Ruck, Carl A. P. Daturas for the Virgin Last accessed November 15, 2013.
   Christian Art. Icons of the Archangel Gabriel. Last accessed November 15, 2013.
   Jewish Encyclopedia.com. Gabriel. Last accessed November 15, 2013.
   Hassett, Maurice. "Early Christian Representations of Angels." The Catholic Encyclopedia. Vol. 1. New York: Robert Appleton Company, 1907. 25 Dec. 2013
  
  বিষয়শ্রেণী:ফেরেশতা
  বিষয়শ্রেণী:কুরআনে উল্লেখিত চরিত্র
title: জিবরাঈল